เมื่อกี้กำลังไปถ่ายละพอตอนจะล้างมือไปโดนเลยรู้ว่ามีก้อนสีเหลืองๆออกมาจากรูทวารค่ะ ไม่รู้จะทำยังไงพยายามเบ่งออกก็ไม่มีทีท่าว่าจะออก จะดึงออกก็ไม่กล้าค่ะ
สวัสดีค่ะ ก้อนสีเหลืองออกจากรูทวารดังกล่าวมานั้น อาจจะเป็นก้อนของอุจจาระตามปกติ ซึ่งมักสีเหลืองน้ำตาล อาจจะแข็งหรือนิ่มได้ตามลักษณะของอาหารและปริมาณน้ำที่รับประทานในแต่ละวัน หรือเป็นก้อนจากสาเหตุอื่นๆเช่นก้อนริดสีดวงแต่มักจะเป็นสีเนื้อออกแดง อาจจะเจ็บปวดได้กรณีเป็นริดสีดวงภายนอก หรือก้อนเนื้อจากไส้ตรงหรือทวารหนักซึ่งก็น่าจะมีสีเนื้อออกแดงเช่นเดียวกันการที่ก้อนอุจจาระแข็ง อาจจะทำให้เบ่งออกมาได้ลำบาก และอาจไปบาดหรือครูดไส้ตรงหรือทวารหนักทำให้เกิดแผลหรือริดสีดวงตามมาได้ จากการเบ่งแรงๆ หรือที่เรียกว่ามีภาวะท้องผูก ซึ่งก็จะมาด้วยการถ่ายไม่ค่อยออก 2-3 วันถ่ายครั้งนึงเป็นต้นแนะนำการดื่มน้ำมากๆในแต่ละวัน 1-2 ลิตรเป็นอย่างน้อย กินอาหารที่มีกากใยมากๆ ขับถ่ายให้เป็นเวลา ในเบื้องต้นไม่จำเป็นต้องพยายามเบ่งแรงๆหากไม่ออกจริงๆ ควรจะรอซักพัก ซึ่งร่างกายจะมีกลไกในการบีบเอาอุจจาระออกมาเป็นช่วงๆ อยู่แล้ว ดังนั้นเมื่อมีอาการปวดเบ่งหรืออยากถ่ายเมื่อไร ก็ค่อยลองดูอีกครั้ง หากเจ็บปวดบริเวณทวารหนักมาก มีก้อนออกมาคาข้างนอก มีเลือดปนออกมากับอุจจาระร่วมด้วย ควรไปพบแพทย์เพื่อตรวจเพิ่มเติม